CELEX: 62009CA0307
Language: da
Date: 2011-02-10 00:00:00
Title: Forenede sager C-307/09 - C-309/09: Domstolens dom (Anden Afdeling) af 10. februar 2011 — Vicoplus SC PUH (sag C-307/09), BAM Vermeer Contracting sp. zoo (sag C-308/09) og Olbek Industrial Services sp. zoo (sag C-309/09) mod Minister van Sociale Zaken en Werkgelegenheid (anmodning om præjudiciel afgørelse fra Raad van State — Nederlandene) (Fri udveksling af tjenesteydelser — udstationering af arbejdstagere — tiltrædelsesakten af 2003 — overgangsforanstaltninger — polske statsborgeres adgang til arbejdsmarkedet i stater, der allerede var medlemmer af Unionen på tidspunktet for Republikken Polens tiltrædelse — krav om en arbejdstilladelse for tilrådighedsstillelse af arbejdskraft — direktiv 96/71/EF — artikel 1, stk. 3)

2.4.2011   
            
            
               DA
            
            
               Den Europæiske Unions Tidende
            
            
               C 103/5
            
         Domstolens dom (Anden Afdeling) af 10. februar 2011 — Vicoplus SC PUH (sag C-307/09), BAM Vermeer Contracting sp. zoo (sag C-308/09) og Olbek Industrial Services sp. zoo (sag C-309/09) mod Minister van Sociale Zaken en Werkgelegenheid (anmodning om præjudiciel afgørelse fra Raad van State — Nederlandene)
   (Forenede sager C-307/09 - C-309/09) (1)
   
   (Fri udveksling af tjenesteydelser - udstationering af arbejdstagere - tiltrædelsesakten af 2003 - overgangsforanstaltninger - polske statsborgeres adgang til arbejdsmarkedet i stater, der allerede var medlemmer af Unionen på tidspunktet for Republikken Polens tiltrædelse - krav om en arbejdstilladelse for tilrådighedsstillelse af arbejdskraft - direktiv 96/71/EF - artikel 1, stk. 3)
   2011/C 103/07
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøgere: Vicoplus SC PUH (sag C-307/09), BAM Vermeer Contracting sp. zoo (sag C-308/09) og Olbek Industrial Services sp. zoo (sag C-309/09)
   
      Sagsøgte: Minister van Sociale Zaken en Werkgelegenheid
   
      Sagens genstand
   
   Anmodning om præjudiciel afgørelse — Raad van State — fortolkning af artikel 49 EF og 50 EF samt artikel 1, stk. 3, litra c), i Europa-Parlamentet og Rådets direktiv 96/71/EF af 16.12.1996 om udstationering af arbejdstagere som led i udveksling af tjenesteydelser (EFT 1997 L 18, s. 1) — national lovgivning, hvorefter der for tilrådighedsstillelse af arbejdstagere er krav om en arbejdstilladelse
   
      Konklusion
   
   
               1)
            
            
               Artikel 56 TEUF og 57 TEUF er ikke til hinder for, at en medlemsstat i den overgangsperiode, der er fastsat i kapitel 2, punkt 2, i bilag XII til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, stiller indhentelse af en arbejdstilladelse som betingelse for udstationering som omhandlet i artikel 1, stk. 3, litra c), i Europa-Parlamentet og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser af arbejdssøgende polske statsborgere på denne stats område.
            
         
               2)
            
            
               Udstationering af arbejdstagere som omhandlet i artikel 1, stk. 3, litra c), i direktiv 96/71 er en tjenesteydelse, som leveres mod vederlag, hvorom gælder, at den arbejdstager, der er udstationeret, forbliver ansat hos den tjenesteydende virksomhed, uden at der indgås en arbejdskontrakt med brugervirksomheden. Den er kendetegnet ved, at udstationeringen af arbejdstageren i værtsmedlemsstaten udgør selve formålet med den tjenesteydelse, som den tjenesteydende virksomhed udfører, og at arbejdstageren udfører opgaverne under brugervirksomhedens kontrol og ledelse.
            
         
      (1)  EUT C 267 af 7.11.2009.